**Приложение № 1**

**към Условията за изпълнение**

**Документи за междинно и окончателно плащане**

**А. Общи документи:**

1. Искане за междинно/окончателно плащане и попълнена финансова таблица за извършените инвестиции по групи разходи към искането за плащане. (по образец) (Подаването на искането за плащане по зададена форма, както и всички документи, които изискват подпис се удостоверяват с КЕП в СЕУ);
2. Нотариално заверено изрично пълномощно за лицата, упълномощени да вземат решения или да упражняват контрол по отношение на бенефициента, местно поделение на вероизповедание;
3. Заповед за назначаване, трудов договор или договор за управление на директора (за държавно предприятие по чл. 163, ал. 1 от Закона за горите);
4. Декларация по образец Приложение № 2 (само в случаите, когато са настъпили промени в декларираните обстоятелства);
5. Декларация (в случай, че ползвателят няма регистрация по [Закона за данък върху добавената стойност](javascript:%20NavigateDocument('ЗК_2006_152490');)), че ползвателят няма да упражни правото си на данъчен кредит за активи и услуги, финансирани по Стратегически план 2023 - 2027 г. (Приложение 3);
6. Декларация от представляващия ползвателя на помощта за упражняване правото на данъчен кредит. (Приложение 3 А);
7. Декларация от представляващия ползвателя на помощта за наличие или липса на двойно финансиране (Приложение 4);
8. Удостоверение от обслужващата банка за банковата сметка на бенефициента
9. Удостоверение от обслужващата банка за извън бюджетна банкова сметка, открита за получаване на средства по СПРЗСР 2023-2027г;
10. Декларация от представляващия ползвателя на помощта за обстоятелствата по чл. 4а, ал. 1 от ЗМСП (Приложение 7);
11. Декларация от представляващия ползвателя на помощта за размера на получените държавни помощи (Приложение 8);
12. Индивидуален сметкоплан, утвърден от ръководителя на предприятието, с включени в него обособени счетоводни сметки, специално открити за заявлението за подпомагане. Сметките следва да съдържат номера /или част от номера/ на договора за предоставяне на безвъзмездна помощ или номера на заявлението за подпомагане;
13. Копие на извлечение от инвентарна книга или разпечатка от счетоводната система на ползвателя, доказваща заприхождаването на финансирания актив в отделна счетоводна система или в отделни счетоводни аналитични сметки, специално открити за заявлението за подпомагане;
14. Аналитична оборотна ведомост, извлечения от отделни аналитични счетоводни сметки, отразяващи разходите по заявлението за подпомагане или от отделна счетоводна система за отчитане на разходите по заявлението. Сметките следва да съдържат номера /или част от номера/ на договора за предоставяне на безвъзмездна помощ;
15. Първични счетоводни документи (фактури), доказващи извършените разходи;
16. Платежно нареждане (друг документ), доказващо плащане от страна на ползвателя на помощта, заверено от обслужващата банка. Заверка от банка не се изисква за представени платежни нареждания от система за електронно банкиране, като същите задължително следва да съдържат референтен номер и дата на извършената банковата операция, които да са видими в банковото извлечение. Платежно нареждане не се изисква в случаите, когато в представеното пълно банково извлечение от деня на извършване на плащането се съдържат достатъчно данни за индивидуализиране на плащането (данни за титуляра, банковата сметка, от която е извлечението, банковата сметка на получателя, основание за плащане, номер на фактура или номер на договор, сума на плащането, начално и крайно салдо и информация за всички извършени транзакции за деня на плащането);
17. Пълно банково извлечение от деня на извършване на плащането, доказващо плащане от страна на ползвателя на помощта, заверено от обслужващата банка.;
18. Лицензи, разрешения и/или документ, удостоверяващ регистрацията за дейностите и инвестициите по проекта, за които се изисква лицензиране, разрешение и/или регистрация за извършване на дейността/инвестицията съгласно българското законодателство (представя се при искане за окончателно плащане).
19. Договор за (доставка) услуга между ползвателя и изпълнителя с детайлно описание на техническите характеристики, цена в левове или евро, срок, количество ведно с подробна количествено-стойностна сметка. В договорите се описва ДДС. Представя се в два формата „рdf“ или „jpg“ и на „xls“ или „xlsx“;
20. Приемо-предавателен протокол , подписан от ползвателя на помощта и доставчика, с детайлно описание на техническите характеристики на активите - предмет на инвестицията. Представя се в два формата „рdf“ или „jpg“ и на „xls“ или „xlsx“;
21. Договор за финансов лизинг с приложен към него погасителен план за изплащане на лизингови вноски (в случаите на финансов лизинг и в случай че не е представен пред ДФ „Земеделие“ при кандидатстването). Представя се във формат „рdf“ или „jpg“;
22. Форма за наблюдение и оценка (Приложение …, попълнена в СЕУ).
23. Застрахователна полица за всички активи - предмет на инвестицията в полза на Разплащателната агенция, валидна за срок минимум 12 месеца, ведно с опис на имуществото.
24. Декларация от всеки доставчик, че активите, предмет на инвестиция, не са втора употреба съдържаща индивидуализиращи данни (напр. марка, модел, серийни номера, номер на рама, номер на двигател, номер/дата на договор за доставка);
25. Удостоверение за липса на задължения към общината по седалището на бенефициента, респ. постоянен адрес за ф.л.;
26. Справка за имуществото на местното поделение на БПЦ, заверена от съответното епархийско управление, издадена по образец, одобрена от светия синод, съгласуван с МЗХГ и РА.

**Б. Специфични документи:**

**I**. Създаване, подобряване и поддръжка на противопожарна инфраструктура – лесокултурни прегради, противопожарни просеки, минерализовани ивици:

1. Протокол, издаден от РДГ/ДНСЗП, удостоверяващ, че противопожарната инфраструктура е изградена/подобрена/поддържана и съответства на нормативната уредба.

**II**. Изграждане/подобряване на водоизточници за борба с пожарите; Строителство/подобряване на наблюдателни пунктове за борба с пожарите; Изграждане и подобряване на горски пътища:

1. Влязло в сила Разрешение за строеж, ведно с всички негови изменения, забележки и др., настъпили по време на изпълнение на проекта. (формат „рdf“ или „jpg“).

2. Протокол за откриване на строителна площадка и за определяне на строителна линия и ниво (образец № 2/2а съгласно Наредба № 3 от 2003 г. за съставяне на актове и протоколи по време на строителството (ДВ, бр. 72 от 2003 г.). (формат „рdf“ или „jpg“).

3. Акт за установяване състоянието на строежа при спиране на строителството (образец № 10 съгласно Наредба № 3 от 2003 г. за съставяне на актове и протоколи по време на строителството). (формат „рdf“ или „jpg“).

4. Акт за установяване състоянието на строежа и строителните и монтажните работи при продължаване на строителството за всички спрени строежи по общия ред и предвидените в чл. 7, ал. 3, т. 10 от Наредба № 3 от 2003 г. за съставяне на актове и протоколи по време на строителството и други случаи (образец № 11съгласно Наредба № 3 от 2003 г. за съставяне на актове и протоколи по време на строителството). (формат „рdf“ или „jpg“).

5. Метеорологична справка за периода на спиране на строителството от Националния институт по метеорология и хидрология при Българската академия на науките, ако строителството е спряно за лоши метеорологични условия. (формат „рdf“ или „jpg“).

6. Констативен акт за установяване годността за приемане на строежа (част, етап от него) при предаването на строежа и строителната документация от строителя на възложителя (образец № 15). (формат „рdf“ или „jpg“).

7. Протокол за установяване годността за ползване на строежа (частта, етапа от него) (образец № 16 съгласно Наредба № 3 от 2003 г. за съставяне на актове и протоколи по време на строителството). (формат „рdf“ или „jpg“).

8. Протокол за проведена 72-часова проба при експлоатационни условия (образец № 17 съгласно Наредба № 3 от 2003 г. за съставяне на актове и протоколи по време на строителството) в случаите, когато се изисква съгласно действащата нормативна уредба. (формат „рdf“ или „jpg“).

9. Удостоверение за въвеждане в експлоатация на строежа, издадено от органа, издал разрешението за строеж – за строежи от четвърта и пета категория. (формат „рdf“ или „jpg“).

10. Разрешение за ползване на строежа, издадено от Дирекцията за национален строителен контрол – за строежи първа, втора и трета категория, съгласно чл. 137, ал. 1 от Закона за устройство на територията. (формат „рdf“ или „jpg“).

11. Писмо-обосновка, съгласувано от лицето, упражняващо строителен надзор, детайлно изясняваща обстоятелствата, наложили извършването на допълнителни строително-монтажни дейности и подробна количествено-стойностна сметка (когато е приложимо). (във формат „рdf“ или „jpg“, „xls“ или „xlsx“).

12. Заповед за изменение на количествена сметка, вариационна заповед, книга на обекта, издадени от правоспособно лице (проектанта по съответната част), подписана от всички участници в строителния процес (изпълнител, лицето, упражняващо строителен надзор и възложител) (когато е приложимо). (формат „рdf“ или „jpg“).

13. Документ, удостоверяващ правото на собственост на бенефициента на помощта, представен в предвидената от българското законодателство форма за сграда и/или земя. (когато е приложимо) (формат „рdf“ или „jpg“).

14. Актуална скица на земята, издадена не повече от 6 месеца преди датата на подаване на искането за плащане. (когато е приложимо) (формат „рdf“ или „jpg“).

15. Копие от удостоверение за данъчна оценка на земята към датата на закупуване за сграда и/или земя (изисква се в случай на закупуване на земята/сградата след датата на кандидатстване за подпомагане). (когато е приложимо) (формат „рdf“ или „jpg“).

**III**. Закупуване на комуникационно оборудване и средства за наблюдение на горски пожари, вредители и болести; Предотвратяване и ограничаване на разпространението на вредителите и болестите чрез закупуване на лабораторно и друго специализирано оборудване, съгласно Списък с лабораторно и друго специализирано оборудване, посочени в приложение №3; Предотвратяване и ограничаване на разпространението на вредителите и болестите чрез закупуване на средства и технологии за извършване на специализирани наблюдения за предотвратяване проявата на каламитет, епифитотия и контрол числеността на популациите на вредителите:

1. Протокол за проведена 72-часова проба при експлоатационни условия (образец № 17 съгласно Наредба № 3 от 2003 г. за съставяне на актове и протоколи по време на строителството) в случаите, когато се изисква съгласно действащата нормативна уредба. (когато е приложимо) (формат „рdf“ или „jpg“).

2. Декларация за съответствие или документ, удостоверяващ съответствие с изискванията на Закона за техническите изисквания към продуктите, СЕ маркировка. (когато е приложимо) (формат „рdf“ или „jpg“).